[Die eerste skrywer wat melding maak van die sendbriewe wat tussen die Gesalfde en Abgarus, die koning van Edessa plaasgevind het, was Eusebius, biskop van Caesarea, in Palestina, en wat baie gewild was gedurende die eerste helfte van die vierde eeu. Vir die egtheid van die sendbriewe het Abgarus hom beroep op openbare registers en rekords van Edessa in Mesopotamië, waar Abgarus geheers het en bevestig het dat hy die geskrifte in 'n Siriese weergawe daar ontdek het. Hy het toe 'n Griekse vertaling daarvan in sy Kerkgeskiedenis opgeneem.
Dit was uiteindelik die geleerde Grabe wat saam met aartsbiskop Cave en dr. Parker later daarop aangedring het dat hierdie twee sendbriewe saam met die ander apokriewe geskrifte in die kanon opgeneem word.
Eerwaarde Jeremiah Jones vermeld in sy geskiedskrywes dat die sendbrief van die Gesalfde eeue al in Engeland bekend is en dat geraamde afdrukke daarvan saam met 'n prent van die Gesalfde in baie huise gehang het, omdat hulle dit as die enigste ware sendbrief van die Gesalfde beskou het.]
'n Afskrif van 'n brief deur koning Abgarus aan JaHWèshua die Gesalfde in Jerusalem, en aan Hom gestuur deur Ananias, sy huiskneg, met die uitnodiging dat Hy Edessa moet besoek.
ABG 1:1 : ABGARUS, koning van Edessa, aan JaHWèshua, die goeie Verlosser wat te Jerusalem verskyn het; Groete.
ABG 1:2 : Ek is ingelig omtrent U en die genesings wat U gedoen het sonder die gebruikmaking van medisyne en kruie.
ABG 1:3 : Daar word vertel dat U die blinde weer laat sien, die lamme laat loop, en beide die melaatse gesuiwer en geeste van besoedeling en demone uitdryf, en dat U hulle genees wat lank siek was. Ook die dooies opwek.
ABG 1:4 : En nadat ek dit alles gehoor het, was ek oortuig van een van die volgende, naamlik óf U is El Self wat uit die Hemele neergedaal het om hierdie dinge te doen, óf U is die Seun van Elohim.
ABG 1:5 : Om hierdie rede het ek aan U geskryf, en my opregte begeerte is dat U die moeite sal doen om hierheen te reis om my van 'n kwaal waaronder ek gebuk gaan, te genees.